Document ID: /roh_data/filtered/fineweb-2-filterrobots_roh.jsonl.gz/43734

Biografia
Tgi che ha da far en Surselva cun chant enconuscha Carli Scherrer. La via dal vischin da Trun ch'è naschì 1938 è la classica. In bun fundament en il seminari da scolasts, quai tant per la clamada sco era per chant e musica, era per scolasts da sias uras ina premissa. Carli Scherrer ha adina dà scola a Trun en ses vitg. El è stà scolast cun corp ed olma. Betg mais è el stà dirigent e cumponist. Or da sia stanza da scola tunavan savens chanzuns, tuttina era or da sia stiva. Strusch en ina famiglia èsi vegnì chantà e sunà tant. Sias figlias e ses figl dattan perditga da quai. Dirigì ha el a Trun la musica ed il chor cecilian, a Schlans il chor. Sia gronda cumposiziun: La passiun da Jesus Christus.